

 REPUBLIKA HRVATSKA

 PRIMORSKO-GORANSKA ŽUPANIJA

 OPĆINA LOVRAN

 UPRAVNI ODJEL KOMUNALNI SUSTAV I

 PROSTORNO PLANIRANJE

KLASA: 112-01/24-01/1

URBROJ: 2170-25-03-01-24-1

Lovran, 02. prosinca 2024.

 Pročelnik Upravnog odjela za komunalni sustav i prostorno planiranje, na temelju članka 19., vezano uz članak 17. Zakona o službenicima i namještenicima u lokalnoj i područnoj (regionalnoj) samoupravi (NN 86/08, 61/11, 04/18, 112/19) – u nastavku teksta: ZSN i Planu prijma u službu u Općini Lovran za 2024. godinu („Službene novine Općine Lovran“ br. 2/24), raspisuje

**JAVNI NATJEČAJ**

**za prijam u službu**

u Općinu Lovran, Upravni odjel za komunalni sustav i prostorno planiranje, Komunalno i prometno redarstvo, na radno mjesto:

* **Referent – prometno-komunalni redar,** 1 izvršitelj/ica na neodređeno vrijeme

**Opći uvjeti za prijam u službu su:**

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta.

**Osim općih uvjeta za prijam u službu kandidati moraju ispunjavati i sljedeće posebne uvjete:**

* srednja stručna sprema u četverogodišnjem trajanju,
* najmanje jedna godina radnog iskustva,
* položen državni stručni ispit,
* završen program osposobljavanja za obavljanje poslova prometnog redara,
* položen vozački ispit B kategorije,
* znanje rada na računalu.

Na natječaj se mogu prijaviti i kandidati koji nemaju položen državni ispit odgovarajuće razine, uz obvezu polaganja državnog ispita sukladno članku 14. ZNS.

Osoba koja nema završen program osposobljavanja za obavljanje poslova prometnog redara može biti primljena u službu, pod uvjetom da u roku od 12 mjeseci od dana prijma uspješno završi program osposobljavanja.

Riječi i pojmovi koji imaju rodno značenje korišteni u ovom natječaju odnose se jednako na muški i ženski rod bez obzira jesu li korišteni u muškom ili ženskom rodu.

Za prijam u službu osobe koja je strani državljanin ili osoba bez državljanstva, osim ispunjavanja uvjeta propisanih posebnim zakonom, potrebno je prethodno odobrenje središnjeg tijela državne uprave nadležnog za službeničke odnose.

Radno iskustvo na odgovarajućim poslovima definirano je **člankom 13. ZSN-a.**

Poznavanje rada na računalu dokazuje se stručnom provjerom.

U službu ne može biti primljena osoba za čiji prijam postoje **zapreke iz članka 15. i članka 16. ZSN-a.**

**Uz pisanu prijavu na Natječaj kandidati su dužni priložiti slijedeće priloge koji ne moraju biti u ovjerenim preslikama, ukoliko nije drugačije naznačeno. Odabrani kandidat će predočiti izvornike po zahtjevu Povjerenstva za provedbu natječaja:**

* životopis,
* dokaz o hrvatskom državljanstvu (preslika osobne iskaznice, vojne iskaznice ili putovnice, a ako podnositelj ne posjeduje ni jednu od tih isprava, može priložiti presliku domovnice),
* presliku svjedodžbe kojom se potvrđuje ispunjavanje uvjeta stupnja obrazovanja (stručne spreme),
* izvornik vlastoručno potpisane izjave da za prijam u službu ne postoje zapreke iz članka 15. i članka 16. ZSN-a (izjavu nije potrebno ovjeravat),
* presliku uvjerenja da podnositelj nije pod istragom i da se protiv njega ne vodi kazneni postupak, ne starijeg od tri mjeseca,
* dokaz o radnom iskustvu na odgovarajućim poslovima (presliku rješenja o rasporedu, ugovora o radu ili potvrda poslodavca, koja mora sadržavati vrstu poslova koje je kandidat obavljao, vrstu stručne spreme za te poslove i vremensko razdoblje u kojim ih je obavljao, vrstu stručne spreme za te poslove i vremensko razdoblje u kojim ih je obavljao u ukupnom trajanju od najmanje jedne godine i sl.), a koje je evidentirano u matičnoj evidenciji Hrvatskog zavoda za mirovinsko osiguranje,
* presliku potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje,
* presliku dokaza o položenom državnom stručnom ispitu,
* presliku dokaza o položenom ispitu B kategorije,
* presliku dokaza o završenom program osposobljavanja za obavljanje poslova prometnog redara.

Napomena: dokumentacija dostavljena u izvorniku vratit će se na zahtjev podnositelja prijave.

**Uredna prijava je ona prijava koja sadrži sve podatke i priloge navedene u natječaju.** Dopunu prijave moguće je izvršiti zaključno do dana isteka roka za prijavu na objavljeni natječaj pa je **za ocjenu ispunjavaju li podnositelji prijave uvjete naznačene u natječaju, mjerodavan posljednji dan roka za podnošenje prijava.**

U prijavi na javni natječaj navode se osobni podaci podnositelja prijave (ime i prezime, adresa stanovanja, broj telefona odnosno mobitela, po mogućnosti mail-adresa) i naziv radnog mjesta na koje se prijavljuje. **Prijavu je potrebno vlastoručno potpisati.**

Ako kandidat ostvaruje pravo prednosti kod prijma u službu po posebnom zakonu, dužan je pozvati se na to pravo u prijavi te o tom priložiti sve dokaze o ispunjavanju traženih uvjeta, u kojem slučaju ima prednost u odnosu na ostale kandidate samo pod jednakim uvjetima.

Kandidat koji ima pravo prednosti kod zapošljavanja prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21, 156/23) da bi ostvario pravo prednosti pri zapošljavanju pod jednakim uvjetima dužan je uz prijavu na natječaj priložiti i dokaze iz članka 103. citiranog Zakona, navedene na internetskoj stranici Ministarstva hrvatskih branitelja, na linku <https://branitelji.gov.hr/zaposljavanje-843/843>, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji ima pravo prednosti kod zapošljavanja prema članku 47. Zakona o civilnim stradalnicima iz Domovinskog rata (Narodne novine, broj 84/21), da bi ostvario pravo prednosti pri zapošljavanju pod jednakim uvjetima dužan je uz prijavu na natječaj priložiti i dokaze iz članka 47. citiranog Zakona, navedene na internetskoj stranici Ministarstva hrvatskih branitelja, na linku <https://branitelji.gov.hr/zaposljavanje-843/843> te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18, 32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Osoba koja nije podnijela pravodobnu i urednu prijavu ili ne ispunjava formalne uvjete, ne smatra se kandidatom prijavljenim na natječaj. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na natječaj. Osoba nema pravo podnošenja pravnog lijeka protiv te obavijesti.

Natječajni postupak obuhvaća obaveznu provjeru znanja i sposobnosti kandidata pisanim testiranjem, informatičkim testiranjem i intervjuom. Na prethodnu provjeru mogu pristupiti samo kandidati koji ispunjavaju formalne uvjete iz natječaja.

Na web stranici Općine Lovran ([www.lovran.hr](http://www.lovran.hr)) dostupan je opis poslova i podaci o plaći radnog mjesta za koje se uzima službenik na rad na određeno vrijeme, kao i podaci o prethodnoj provjeri znanja i sposobnosti kandidata, te ostale informacije o postupku.

**Obavijest o vremenu održavanja prethodne provjere znanja i sposobnosti kandidata objavit će se najmanje pet dana prije održavanja provjere.**

O rezultatima natječaja kandidati će biti obaviješteni u zakonskom roku.

Smatra se da je kandidat koji nije pristupio prethodnoj provjeri znanja, povukao prijavu na natječaj.

**Prijave na natječaj podnose se poštom na adresu: Općina Lovran, Povjerenstvo za provedbu natječaja (Referent – prometno-komunalni redar), Šetalište maršala Tita 41, 51415 Lovran, u roku od 15 dana od dana objave natječaja u „Narodnim novinama“.** Prijave se mogu dostaviti i osobno u pisarnicu Općine Lovran, Šetalište maršala Tita 41, 51415 Lovran, u zatvorenoj koverti, s istom naznakom kao i prilikom slanja poštom.

 Pročelnik

 Tihomir Čordašev, mag.oec.